
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Τ 1318/7.4.1999 απόφασης του Υ¬ 
πουργού Ανάπτυξης που αφορά χωροθέτηση και 
δημιουργία ζώνης αγκυροβολιού στον Προστατευ- 


όμενο όρμο της Κοκκάλας Ν. Λακωνίας. 1 

Αναγνώριση οδών που συνδέουν α) Λέππεδα - Ληξού¬ 
ρι, β) Λέπεδα - Μιχαλιτσάτα και γ) Μιχαλιτσάτα - Ε¬ 
παρχιακή οδό Ληξουρίου - Κατωγής Δήμου Παλλι- 

κής ως κυριωτέρων δημοτικών. 2 

Καθορισμός μεγίστου επιτρεπόμενου ύψουςτων οικο¬ 
δομών σε τμήμα της εντός σχεδίου περιοχής του 
Δήμου Κουφαλίων Νομού Θεσσαλονίκης. 3 


ΑΠΟΦΑΣΕΙΣ 

Αριθ. 5570 (1) 

Τροποποίηση τηςΤ 1318/7.4.1999 απόφασης του Υπουρ¬ 
γού Ανάπτυξης που αφορά χωροθέτηση και δημιουρ¬ 
γία ζώνης αγκυροβολιού στον Προστατευόμενο όρμο 
της Κοκκάλας Ν. Λακωνίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τις διατάξεις του Ν.2160/1993 (Κεφ.Γ' άρθρα 29-37) 
όπως τροποποιήθηκε με το άρθρ. 5 του Ν .2206/94 και τις 
διατάξεις του άρθρ.27 του Ν.2636/98. 

2. Την αριθμ. 3731/11.10.99 Απόφαση Υπουργού Ανά¬ 
πτυξης περί συγκρότησης της Διϋπουργικής Επιτροπής 
του άρθρου 30 του Ν. 2160/1993 και καθορισμού αρμο¬ 
διοτήτων της, όπως τροποποιήθηκε. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 388/24.10.2001 (ΦΕΚ254Α) πε¬ 
ρί διορισμού Υπουργών, Αναπληρωτή Υπουργού και Υφυ¬ 
πουργών. 

δ.Τις διατάξεις του Π.Δ. 142/12.06.01 (ΦΕΚ123Α) περί 
σύστασης στο Υπουργείο Ανάπτυξης Γ ενικής Γ ραμματεί- 
ας Τουρισμού. 


6. Τηνυπ’αρ.Τ/4202/9.7.01 (ΦΕΚ211 Α) Κοινή Απόφαση 
Πρωθυπουργού και Υπουργού Ανάπτυξης περί διορισμού 
Γ ενικού Γ ραμματέα στη Γ ενική Γ ραμματεία Τουρισμού. 

7. Το υπ’αρ. 313/19.9.2001 Π.Δ. (ΦΕΚ 211 Α) περί μετα¬ 
φοράς αρμοδιοτήτων από τον Ε.Ο.Τ. στο Υπουργείο Ανά¬ 
πτυξης και στις Περιφέρειες, σύσταση υπηρεσιών και θέ¬ 
σεων προσωπικού στη Γ ενική Γ ραμματεία Τουρισμού και 
στις Περιφέρειες, μεταφορά πόρων και ρύθμιση των ανα¬ 
γκαίων λεπτομερειών. 

8. Την αρ. 485/31.10.2001 κοινή Απόφαση του Πρωθυ¬ 
πουργού και Υπουργού Ανάπτυξης (ΦΕΚ1484 Β) περί α¬ 
νάθεσης αρμοδιοτήτων στους Υφυπουργούς Ανάπτυξης. 

9. Την υπ’ αρ. Τ/1318/07.04.1999 απόφαση του Υπουρ¬ 
γού Ανάπτυξης περί χωροθέτησης και δημιουργίας ζώ¬ 
νης αγκυροβολιού σε προστατευόμενο όρμο, στη Κοκκά- 
λα Λακωνίας. 

10. Το με Α.Π. 1506/31.05.2001 αίτημα του Δήμου Ανα¬ 
τολικής Μάνης περί τροποποίησης της Τ/1318/07.04.1999 
Υπουργικής Απόφασης, λόγω νεωτέρας βελτιωμένης πε¬ 
ριβαλλοντικής προτάσεως. 

11. Το Α.Π. 3943/29.01.02 έγγραφο της Δ.Ο.Υ Γυθείου. 

12. Τα υπ' αριθμ. 159/31.10.2001 και 160/27.11.2001 
Πρακτικά της Διυπουργικής Επιτροπής του άρθρου 30 
του Ν. 2160/93. 

13. Το γεγονός ότι με την παρούσα τροποποίηση: α) 
βελτιώνονται οι 

συνθήκες για προσέγγιση και προστασία των ελλιμενι- 
ζομένων σκαφών, β) προστατεύεται από τυχόν ρύπανση η 
άλλο κίνδυνο η μικρή παραλία έμπροσθεν του όρμου, γ) 
αυξάνει η δυναμικότητα του αγκυροβολιού καθιστώντας 
την επένδυση οικονομικά ελκυστικότερη. 

14. Το γεγονός από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Τροποποιούμε την υπ’ αρ. Τ/1318/07.04.1999 απόφα¬ 
ση του Υπουργού Ανάπτυξης για τη χωροθέτηση και δη¬ 
μιουργία ζώνης αγκυροβολιού στον προστατευόμενο όρ¬ 
μο της Κοκκάλας Νομού Λακωνίας σύμφωνα με το υπο- 
βληθέν σχέδιο οριζοντιογραφίας και την τεχνική 
περιγραφή του έργου, που αποτελούν αναπόσπαστα μέ¬ 
ρη της παρούσας, ως ακολούθως : 

Επέκταση και μετατόπιση του προσήνεμου μόλου ανα¬ 
τολικά κατά 70,00 μ. Αύξηση της δυναμικότητας από 60 
θέσεις, σε 77 θέσεις ελλιμενισμού. 

Αύξηση της επιφάνειας της χερσαίας ζώνης του αγκυ¬ 
ροβολιού από 2.642,00 τ.μ. σε 4.623,00 τ.μ. 

Αύξηση της επιφάνειας της θαλάσσιας ζώνης από 
9.100,00 τ.μ., σε 28.547,00 τ.μ. 

Ο προϋπολογισμός του έργου είναι 5.282.465,15 ευρώ. 

2. Κατά τα λοιπά η Α.Π. Τ/1318/07.04.1999 απόφαση ι¬ 
σχύει και παραμένει ως έχει. 

3. Με την παρούσα απόφαση, το Ελληνικό Δημόσιο,ό¬ 
πως νομίμως εκπροσωπείται, παραχωρεί σύμφωνα με τις 
διατάξεις της παρ.7 άρθ.34 του Ν.2160/93 όπως αντικα- 
ταστάθηκε με τις διατάξεις της παρ.7 άρθ.27 
Ν.2636/98,την χρήση και εκμετάλλευση της ζώνης αγκυ¬ 
ροβολιού τουριστικών σκαφών στην Κοκκάλα Λακωνίας, 
στο Δήμο Ανατολικής Μάνης που εφ' εξής θα αποκαλείται 
φορέας διαχείρισης της ζώνης αγκυροβολιού τουριστι¬ 
κών σκαφών ή απλά φορέας διαχείρισης . 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης της 
προαναφερόμενης ζώνης αγκυροβολιού τουριστικών 
σκαφών αρχίζει από τη δημοσίευση της παρούσας και λή¬ 
γει μετά τριάντα τρία (33) χρόνια την αντίστοιχη ημερο¬ 
μηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, εφόσον υπάρχει σχετικό αίτημα 
του φορέα διαχείρισης, για μια επιπλέον δεκαετία, με 
προσαρμογή των όρων της παραχώρησης (αντάλλαγμα 
κ.λ.π) στις τότε κρατούσες συνθήκες. 

Το καταβλητέο στο Δημόσιο (Δ.Ο.Υ Γυθείου) ετήσιο α¬ 
ντάλλαγμα για την παραχώρηση της χρήσης και εκμετάλ¬ 
λευσης του αγκυροβολιού ορίζεται στο ποσό των 2.539 
ευρώ. 

Το αντάλλαγμα θα προκαταβάλλεται στην αρμόδια 
Δ.Ο.Υ μέσα στο πρώτο εικοσαήμερο κάθε έτους παραχώ¬ 
ρησης αρχής γενομένης από την δημοσίευση της παρού¬ 
σας. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται απάτην 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Για τα πρώτα τρία έτη από την δημοσίευση της παρού¬ 
σας,που το έργο θα τελεί υπό κατασκευή, το ετήσιο α¬ 
ντάλλαγμα θα είναι μειωμένο κατά το ήμισυ. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τα πάσης φύσεως έργα του αγκυροβολιού θα εκτελού- 
νται με ευθύνη του φορέα διαχείρισης, σύμφωνα με τις ε¬ 
γκεκριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Για την άρτια εκτέλεση του έργου θα πρέπει να χρησι¬ 
μοποιηθούν κατάλληλα υλικά και εξειδικευμένοι εργατο- 
τεχνίτες. 

Τα προβλεπόμενα πάσης φύσεως έργα και εγκαταστά¬ 
σεις της ζώνης αγκυροβολιού τουριστικών σκαφών θα 
πρέπει να ολοκληρωθούν εντός τριών ετών από τη δημο¬ 
σίευση της παρούσας. Ύστερα από σχετικό αίτημα του 
φορέα διαχείρισης η εν λόγω προθεσμία μπορεί να παρα¬ 
ταθεί μέχρι τρία επιπλέον έτη. 


Σε περίπτωση παράβασης της τήρησης του προαναφε- 
ρόμενου χρονοδιαγράμματος με υπαιτιότητα του φορέα 
διαχείρισης ,θα επέρχονται σε βάρος του οικονομικές κυ¬ 
ρώσεις που συνίστανται σε ποσό ίσο με το 1/12 του ετη¬ 
σίου ανταλλάγματος (πλέον την εκάστοτε αναπροσαρμο¬ 
γή)· 

Ο φορέας διαχείρισης υποχρεούται: 

Να λειτουργεί τη ζώνη αγκυροβολιού όλο το χρόνο, να 
τη διατηρεί σε καλή κατάσταση από πλευράς εγκαταστά¬ 
σεων και παρεχομένων υπηρεσιών και να μεριμνά για την 
συντήρηση καιτις αναγκαίες επισκευές των έργων αυτού, 
συμμορφούμενος προς τις τυχόν υποδείξεις των αρμο¬ 
δίων ελεγκτικών οργάνων, που θα πραγματοποιούν τακτι¬ 
κούς και έκτακτους ελέγχους τόσο κατά την διάρκεια κα¬ 
τασκευής των έργων όσο και καθ'όλη την διάρκεια λει¬ 
τουργίας του αγκυροβολιού. 

Να λαμβάνει όλα τα αναγκαία μέτρα σύμφωνα με τις κεί¬ 
μενες διατάξεις για την προστασία του περιβάλλοντος κα¬ 
θώς και για την ασφάλεια και προστασία των ελλιμενισμέ¬ 
νων σκαφών και των χρηστών της ζώνης αγκυροβολιού. 

Να μεριμνά για και την καθαριότητα, ευπρέπεια και τά¬ 
ξη της ζώνης του αγκυροβολιού. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
τον φορέα διαχείρισης στη Δ/νση Τουριστικών Λιμένων 
γραμμάτιο σύστασης παρακαταθήκης ποσού 2.885,57 
ευρώ (Νο 006225/Γ ραφείο Παρακαταθηκών Γ υθείου). 

Σε κάθε αναπροσαρμογή του ανταλλάγματος πέραν 
του ως άνω ποσού θα πρέπει να αναπροσαρμόζεται ισό¬ 
ποσα και το γραμμάτιο παρακαταθήκης. 

Γιατην καλή και έγκαιρη εκτέλεση των έργων του κατα¬ 
φυγίου, ο φορέας διαχείρισης οφείλει να προσκομίσει 
στη Δ/νση Τουριστικών Λιμένων πριν την έναρξη εργα¬ 
σιών εγγυητική επιστολή Τράπεζας ή γραμμάτιο παρακα¬ 
ταθήκης αορίστου διάρκειας, χρηματικού ποσού 
264.123,26 ευρώ (ίσου με το 5%επίτουπροϋπολογιζόμε- 
νου κόστους επένδυσης). 

Η ως άνω εγγύηση θα επιστραφεί στον φορέα διαχείρι¬ 
σης τρεις μήνες μετά την ολοκλήρωση του συνόλου των 
έργωντης ζώνης αγκυροβολιού. 

Το Δημόσιο δικαιούται να εισπράττει από τις προανα- 
φερόμενες εγγυήσεις με ισόποση κατάπτωση-απόδοση 
κάθε οφειλή του φορέα διαχείρισης από τυχόν πρόστιμα, 
ανταλλάγματα κ.λ.π. και γενικά κάθε απαίτηση που πηγά¬ 
ζει από τυχόν παραβάσεις των όρων της παραχώρησης. 

Η εγγύηση καλής εκτέλεσης των όρων της παραχώρη¬ 
σης θα παραμείνει στο Δημόσιο μέχρι την λήξη ή την καθ’ 
οιονδήποτε τρόπο λύση της παραχώρησης. 

Ο φορέας διαχείρισης υποχρεούται να ασφαλίσει: 

α)το σύνολο των έργων και εγκαταστάσεων της ζώνης 
αγκυροβολιού, κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια οιων- 
δήποτε εργασιών εκτέλεσης ή συντήρησης αυτού, καθώς 
και κατά την διάρκεια λειτουργίας του 

β)την αστική ευθύνη του έναντι κάθε τρίτου καθ' όλη την 
διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα α- 
ναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Ανάπτυξης). 

Σε περίπτωση επέλευσης ασφαλιστικής περίπτωσης α¬ 
πό εκείνες που καλύπτονται κατά τα ανωτέρω, η ασφαλι¬ 
στική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού / Δ/νση 
Του ρ ιστικών Λιμένων). 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Δημόσιο μπορεί να επιδιώξει 
την απαίτησή του αυτή και κατά τις διατάξεις περί εί¬ 
σπραξης δημοσίων εσόδων. 

Αντίγραφα των εν λόγω ασφαλιστηρίων συ μβολαίων θα 
πρέπει να κατατεθούν στη Δ/νση Τουριστικών Λιμένων. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής της ζώνης αγκυροβολιού και να αποκρούει 
με κάθε νόμιμο μέσο κάθε καταπάτηση ή διεκδίκηση αυ¬ 
τού, ανεξάρτητα από οποιαδήποτε δικαστική ή εξώδικο ε¬ 
νέργεια στην οποία τυχόν θαπροβείτο Δημόσιο, έχοντας 
ευθύνη για κάθε, έστω και από ελαφρά αμέλεια, βλάβη, 
μείωση ή απώλεια δικαιωμάτων του Δημοσίου. 

Επίσης οφείλει να γνωστοποιεί άμεσα στο Υπουργείο Α¬ 
νάπτυξης (Γενική Γραμματεία Τουρισμού / Δ/νση Τουρι¬ 
στικών Λιμένων) κάθε προσβολή δικαιώματος και κάθε 
σχετική δίκη, στην οποία το Ελληνικό Δημόσιο δικαιούται 
να παρέμβει. 

Σε περίπτωση παράβασης οποιουδήποτε όρου της πα¬ 


ρούσας παραχώρησης από τον φορέα διαχείρισης, το Ελ¬ 
ληνικό Δημόσιο δια των αρμοδίων οργάνων αυτού δικαι¬ 
ούται, με την επιφύλαξη των λοιπών συνεπειών που προ- 
βλέπονται στην παραχώρηση, να ζητήσει εγγράφως από 
το φορέα διαχείρισης να συμμορφωθεί εντός χρονικού 
διαστήματος τουλάχιστον 45 ημερών προς τις υποχρεώ¬ 
σεις του και εάν αυτός δεν τις εκπληρώσει εντός της τασ¬ 
σόμενης προς τούτο προθεσμίας, να προβεί σε ανάκληση 
της παραχώρησης. 

Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους των εις χεί- 
ρας του εγγυητικών επιστολών ή απόδοση της παρακα¬ 
ταθήκης χωρίς καμιά αποζημίωση του φορέα διαχείρι¬ 
σης. 

Μετά την καθ’ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμιά αποζη¬ 
μίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως α¬ 
ποζημίωση αυθαίρετης χρήσης. 

Οι αποδέκτες της παρούσας, παρακαλούνται να μερι- 
μνήσουν για τα θέματα αρμοδιότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2002 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

ΚΑΤΑΝΟΜΗ ΠΟΣΟΠΟΤ ΣΚΑΦΩΝ 


ΪΚπ Ο γ Ρ ΓΕΙ ο Α ΝΑ Π Τ Υ Ξ Η Σ 

ΤΕΝ1ΚΗ ΓΡΑΜ. ΤΟΥΡΙΣΜΟΥ 
ΔΙΕΥΟ.ΥΝΣΗ ΤΟΥΡΙΣΤΙΚΩΝ ΛΙΜΕΝΩΝ 
ΘΕΩΡΕΠΜΤΌ ΠΑΡΟΝ ΙΊΑ,ΤΟ ΣΥΜΦΩΝΟ 
ΜΕ Το.. .Τ /$. λ 3·.έ»ί£?.£ΤΗΝ 
ΐ£Α Α Α... Λ 

Αριθ. 1468 (2) 

Αναγνώριση οδών που συνδέουν α) Λέππεδα - Ληξούρι, β) 
Λέπεδα - Μιχαλιτσάτα και γ) Μιχαλιτσάτα - Επαρχιακή 
οδό Ληξουρίου - Κατωγής Δήμου Παλλικής ως κυριω- 
τέρων δημοτικών. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τιςδιατάξειςτηςπαρ.2του άρθρου 1 του από 24.4.85 
Π. Δ/τος (ΦΕΚ 270Δ731.5.85). 

2. Το Ν. 2218/94 (ΦΕΚ 90Α'/94) περί ίδρυσης νομαρχια¬ 
κής αυτοδιοίκησης κ.λπ. όπως τροποποιήθηκε με το Ν. 
2240/94 (ΦΕΚ 153Α794. 

3. Το αριθ. 306/10.4.2002 έγγραφο Πολεοδομικού Γρα¬ 
φείου Ληξουρίου με το οποίο μας διαβιβάσθηκε η αριθ. 
141/2002 απόφαση Δημοτικού Συμβουλίου Παλλικής με 
το συνημμένο σχεδιάγραμμα σε κλίμακα 1:5000 που τη 
συνοδεύουν. 


4. Την αριθ. 2/θέμα 1ο/24.5.2002 γνωμοδότηση του 
Συμβουλίου Χωροταξίας, Οικισμού και Περιβάλλοντος 
του Νομού, αποφασίζουμε: 

Αναγνωρίζουμε τις παραπάνω οδούς Δήμου Παλλικής 
που συνδέουν 

α) Τον οικισμό Λεπέδων με τον οικισμό Ληξουρίου, 

β) Τον οικισμό Λεπέδων με τον οικισμό Μιχαλιτσάτων 
και 

γ) Τον οικισμό Μιχαλιτσάτων με την επαρχιακή οδό Λη¬ 
ξουρίου - Κατωγής ως κυριώτερες δημοτικές, όπως φαί¬ 
νονται στο συνημμένο σχεδιάγραμμα σε κλίμακα 1:5.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 24 Μάίου 2002 

Ο Νομάρχης 
ΔΙΟΝΥΣΙΟΣ ΓΕΩΡΓΑΤΟΣ 

Αριθ. 3287πε (3) 

Καθορισμός μεγίστου επιτρεπόμενου ύψους των οικοδο¬ 
μών σε τμήμα της εντός σχεδίου περιοχής του Δήμου 
Κουφαλίων Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 154 του από 14-7-1999 
Π.Δ/τος «Κώδικας Βασικής Πολεοδομικής Νομοθεσίας» 
(ΦΕΚ 580Δ/99) 

2) Τις διατάξεις του Ν.2503/1997 «Διοίκηση,Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/97). 

3) Τις διατάξεις του Ν.2831/2000 «Τροποποίηση των 
διατάξεων του Ν. 1577/1985 (Γενικός Οικοδομικός Κανο¬ 
νισμός) και άλλες πολεοδομικές διατάξεις» (ΦΕΚ 
140Α/2000) και ειδικότερα του άρθρου 7, του άρθρου 26 
και του άρθρου 29. 

4) Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α/85) που 
προστέθηκε με το άρθρο 27 του Ν.2081/1992 ( ΦΕΚ 
154Α/92) και αντικαταστάθηκε με την παράγραφο 2α του 
άρθρου 1 του Ν.2469/1997 (ΦΕΚ38Α/97). 

5) Τις διατάξεις της με αριθ. 5631/26-7-2000 (ΦΕΚ 
1339/Β/2000) Απόφασης του Γ.Γ.Π.Κ.Μ. και ειδικότερα 
τηςπαρ. 3.Β.1 του άρθρου 1. 


6)Την με αριθ.60/2001 Απόφαση του Δημοτικού Συμ¬ 
βουλίου Κουφαλίων. 

. 7)Την 75η πράξη/ 4η συνεδρία/ 2-4-2002 θετική γνωμο¬ 
δότηση του Περιφερειακού Σ.Χ.Ο. Π. Κεντρικής Μακεδο¬ 
νίας . . 

8) Το σχέδιο διανομής οικισμού Κουφαλίωντου Υπουρ¬ 
γείου Γεωργίας έτους 1950 και την αναμόρφωση του κα- 
τάταέτη 1971-1972. 

9) Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Καθορίζεται μέγιστο επιτρεπόμενο ύφος οικοδομών 
στα 13,00 μέτρα στην περιοχή του οικισμού Κουφαλίων 
που έχει σχέδιο διανομής οικοπέδων του Υπουργείου Γ ε¬ 
ωργίας (έτος διανομής 1950- αναμόρφωση 1971-1972), 
όπως η περιοχή φαίνεται χρωματισμένη στο πρωτότυπο 
διάγραμμα .κλίμακας 1:4000 θεωρημένο απότοΔ/ντητης 
ΔΙΠΕΧΩ Κ.Μ., που συνοδεύει την απόφαση αυτή. 

Η ισχύς της απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Απριλίου 2002 

Με εντολή Γ ενικού Γ ραμματέα Περιφέρειας 
Ο ΓενΓκός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

